Document ID: 32007R0707

REGOLAMENT TAL-KUMMISSJONI (KE) Nru 707/2007
tal-21 ta’ Ġunju 2007
li jiftaħ sejħa għal offerti għall-bejgħ ta’ l-alkoħol magħmul mill-inbid, bl-għan li jintuża fil-forma ta’ bijoetanol fil-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq ta’ l-inbid (1), u partikolarment l-Artikolu 33 tiegħu,
Billi:
(1)
Ir-Regolament tal-Kummissjoni (KE) Nru 1623/2000 tal-25 ta’ Lulju 2000 li jistabbilixxi regoli dettaljati għall-implementazzjoni tar-Regolament (KE) Nru 1493/1999 dwar l-organizazzjoni komuni tas-suq ta’ l-inbid, jistipula, fir-rigward tal-mekkaniżmi tas-suq (2), regoli dettaljati li japplikaw għad-distribuzzjoni tal-ħażniet ta’ l-alkoħol, magħmul skond proċessi ta’ distillazzjoni regolati bl-Artikoli 35, 36 u 39 tar-Regolament tal-Kunsill (KEE) Nru 822/87 tas-16 ta’ Marzu 1987 dwar l-organizzazzjoni komuni tas-suq ta’ l-inbid (3), u bl-Artikoli 27, 28 u 30 tar-Regolament (KE) Nru 1493/1999, u miżmuma mill-aġenziji ta’ l-intervent.
(2)
Jeħtieġ, li skond l-Artikolu 92 tar-Regolament (KE) Nru 1623/2000, issir sejħa għal offerti għall-alkoħol magħmul mill-inbid, bl-għan li jintuża esklussivament fis-settur tal-karburanti fil-forma ta’ bijoetanol fil-Komunità, biex jitnaqqsu l-ħażniet ta’ l-alkoħol magħmul mill-inbid fil-Komunità u sabiex tkun żgurata l-kontinwità fil-provvista, għall-impriżi awtorizzati skond ir-Regolament (KE) Nru 1623/2000.
(3)
Mill-1 ta’ Jannar 1999, skond ir-Regolament tal-Kunsill (KE) Nru 2799/98 tal-15 ta’ Diċembru 1998, li jistabbilixxi arranġamenti agromonetarji għall-euro (4), il-prezzijiet għall-offerti u l-garanziji u l-ħlasijiet għandhom isiru fil-munita euro.
(4)
Il-miżuri f’dan ir-Regolament huma skond l-opinjoni tal-Kumitat għall-Ġestjoni ta’ l-Inbid,
ADOTTAT DAN IR-REGOLAMENT:
Artikolu 1
1. Permezz tal-preżenti qed issir sejħa għal offerti, Nru 10/2007 KE għall-bejgħ ta’ alkoħol magħmul mill-inbid, bl-għan li jintuża fil-forma ta’ bijoetanol fil-Komunità.
L-alkoħol huwa prodott permezz tad-distallazzjonijiet regolati bl-Artikoli 27, 28 u 30 tar-Regolament (KE) Nru 1493/1999 u huwa miżmum mill-aġenziji ta’ l-intervent ta’ l-Istati Membri.
2. Il-volum totali offrut għall-bejgħ huwa ta’ 693 375,74 ettolitri ta’ alkoħol, ta’ volum ta’ 100 %, maqsum kif ġej:
a)
lott innumerat 109/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
b)
lott innumerat 110/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
c)
lott innumerat 111/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
d)
lott innumerat 112/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
e)
lott innumerat 113/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
f)
lott innumerat 114/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
g)
lott innumerat 115/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
h)
lott innumerat 116/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
i)
lott innumerat 117/2007 KE tal-kwantità ta’ 39 995 ettolitru ta’ alkoħol ta’ volum ta’ 100 %;
j)
lott innumerat 118/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
k)
lott innumerat 119/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
l)
lott innumerat 120/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
m)
lott innumerat 121/2007 KE tal-kwantità ta’ 50 000 ettolitru ta’ alkoħol ta’ volum ta’ 100 %;
n)
lott innumerat 122/2007 KE tal-kwantità ta’ 53 380,74 ettolitru ta’ alkoħol ta’ volum ta’ 100 %.
3. Il-post u r-referenzi tat-tankijiet li jikkostitwixxu l-lottijiet, il-volum ta’ l-alkoħol f’kull wieħed mit-tankijiet, it-titolu alkometriku u l-karatteristiċi ta’ l-alkoħol jidhru fl-Anness I għal dan ir-Regolament.
4. Huma biss l-kumpaniji awtorizzati skond l-Artikolu 92 tar-Regolament (KE) Nru 1623/2000 li jistgħu jieħdu sehem fis-sejħa għal offerti.
Artikolu 2
Il-bejgħ għandu jsir skond id-dispożizzjonijiet ta’ l-Artikoli 93, 94, 94(b), 94(c), 94(d), 95 sa 98, 100 u 101 tar-Regolament (KE) Nru 1623/2000 u ta’ l-Artikolu 2 tar-Regolament (KE) Nru 2799/98.
Artikolu 3
1. L-offerti għandhom isiru lill-aġenziji ta’ l-intervent, responsabbli għaż-żamma ta’ l-alkoħol, li jidhru fl-Anness II, jew għandhom jintbagħtu fl-indirizz ta’ dawn l-aġenziji ta’ l-intervent permezz ta’ ittra reġistrata.
2. L-offerti jitpoġġew f’envelopp issiġillat li fuqu jkollu miktub “Sottomissjonijiet-sejħa għalofferti għall-bejgħ ta’ l-alkoħol magħmul mill-inbid, bl-għan li jintuża fil-forma ta’ bijoetanol fil-Komunità, Nru 10/2007 KE”, li jitpoġġa f’envelopp indirizzat lill-aġenzija ta’ l-intervent ikkonċernata.
3. L-offerti għandhom jaslu lill-aġenzija ta’ l-intervent ikkonċernata sa mhux aktar tard mill-5 ta’ Lulju 2007, f’12:00 (ħin ta’ Brussell).
Artikolu 4
1. Biex tkun valida, l-offerta għandha tkun skond l-Artikoli 94 sa 97 tar-Regolament (KE) Nru 1623/2000.
2. Biex tkun valida, l-offerta irid ikollha magħħa, meta titressaq:
a)
prova tal-garanzija maħruġa favur l-aġenzija ta’ l-intervent ikkonċernata, li tkun qed iżżomm l-alkoħol, ta’ EUR 4 għal kull ettolitru ta’ alkoħol ta’ volum ta’ 100 %;
b)
l-isem u l-indirizz ta’ min qed iressaq l-offerta, ir-referenza ta’ l-avviż tas-sejħa għal offerti, il-prezz propost, f’EUR għal kull ettolitru ta’ alkoħol ta’ volum ta’ 100 %;
c)
dikjarazzjoni li l-persuna li qed tressaq l-offerta tintrabat li tosserva d-dispożizzjonijiet dwar is-sejħa għal offerti kkonċernata;
d)
dikjarazzjoni ta’ min qed iressaq l-offerta li permezz tagħha:
i)
jirrinunċja għad-drittijiet tiegħu relatati mal-kwalità u l-karatteristiċi tal-prodott, kemm-il darba dan jiġi konċess lilu;
ii)
jaċċetta li jissuġġetta ruħu għal kull kontroll dwar id-destinazzjoni u l-użu ta’ l-alkoħol;
iii)
jaċċetta l-oneru tal-prova dwar l-użu ta’ l-alkoħol, skond il-kundizzjonijiet stipulati fl-opinjoni tas-sejħa għat-talba kkonċernata.
Artikolu 5
Il-komunikazzjonijiet imsemmija fl-Artikolu 94(a) tar-Regolament (KE) Nru 1623/2000, li jikkonċernaw is-sejħa għal offerti miftuħa b’dan ir-Regolament, huma trażmessi lill-Kummissjoini fl-indirizz li jidher fl-Anness III ta’ dan ir-Regolament.
Artikolu 6
Il-formalitajiet dwar it-teħid ta’ kampjuni huma definiti fl-Artikolu 98 tar-Regolament (KE) Nru 1623/2000.
L-aġenzija ta’ l-intervent għandha tipprovdi kull informazzjoni utli dwar il-karatteristiċi tat-tipi ta’ l-alkoħol offruti għall-bejgħ.
Kull min huwa interessat jista’ jakkwista kampjuni ta’ l-alkoħol offruti għall-bejgħ, meħuda minn rappreżentant ta’ l-aġenzija ta’ l-intervent kkonċernata, billi jmur għand l-aġenzija ta’ l-intervent.
Artikolu 7
1. L-aġenziji ta’ l-intervent ta’ l-Istati Membri fejn jinżamm l-alkoħol, għandhom iwettqu kontrolli sabiex ikunu ċerti min-natura ta’ l-alkoħol għall-użu finali tiegħu. Għal dan il-għan, huma jistgħu:
a)
jirrikorru, mutatis mutandis, għad-dispożizzjonijiet stabbiliti fl-Artikolu 102 tar-Regolament (KE) Nru 1623/2000;
b)
jipproċedu għal kontroll permezz ta’ kampjuni, bl-għajnuna ta’ l-analiżi permezz tar-reżonanza manjetika nukleari, biex jivverifikaw in-natura ta’ l-alkoħol għall-użu finali.
2. L-ispejjeż għall-kontroll stabbilti fil-paragrafu 1 għandhom jitħallsu mill-impriżi li lilhom jinbiegħ l-alkoħol.
Artikolu 8
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 21 ta’ Ġunju 2007.

Labels: 3
14
18